## Pravilnik o postupku homologacije određenih sastav­nih dijelova i značajki motornih vozila na dva ili tri kotača TPV 212 - Dio 11.: sidrišta sigurnosnih pojasa i sigurnosni pojasi za mopede na tri kotača, tricikle i četverocikle s nadogradnjom

### NN 12/2007 (1.2.2007.), Pravilnik o postupku homologacije određenih sastav­nih dijelova i značajki motornih vozila na dva ili tri kotača TPV 212 - Dio 11.: sidrišta sigurnosnih pojasa i sigurnosni pojasi za mopede na tri kotača, tricikle i četverocikle s nadogradnjom

# DRŽAVNI ZAVOD ZA MJERITELJSTVO

**543**

Temeljem članka 275. stavak 3. Zakona o sigurnosti prometa na cestama (»Narodne
novine« broj 105/04) ravnatelj Državnog zavoda za mjeriteljstvo donosi

## PRAVILNIK

### O POSTUPKU HOMOLOGACIJE ODREĐENIH SASTAVNIH DIJELOVA I ZNAČAJKI MOTORNIH VOZILA NA DVA ILI TRI KOTAČA”TPV 212 (IZDANJE 00) (\*) **DIO 11.: sidrišta sigurnosnih pojasa i sigurnosni pojasi za mopede na tri kotača, tricikle i četverocikle s nadogradnjom (\*\*)**

Članak 1.

Ovim Pravilnikom uređuje se postupak homologacije sidrišta sigurnosnih pojasa i
sigurnosnih pojasa za motorna vozila kategorija L2e, L5e, L6e i L7e (1),
opremljena s nadogradnjom.

Članak 2.

Tehnički zahtjevi u postupku homologacije navedeni su u Prilozima I., II. i VI.,
a postupak homologacije u člancima 7. – 9. Pravilnika o homologaciji tipa
motornih vozila na dva ili tri kotača. Prilozi I. do VI. čine sastavni dio ovog
Pravilnika.

Članak 3.

Tijelo nadležno za homologaciju sidrišta sigurnosnih pojasa i sigurnosnih pojasa
za motorna vozila kategorija navedenih u članku 1. ovog pravilnika, uključujući
i njihovu ugradbu, u smislu odredaba Pravilnika je Državni zavod za
mjeriteljstvo (u daljnjemu tekstu: Zavod).

Članak 4.

Zavod će dodijeliti certifikat o homologaciji tipu sidrišta sigurnosnog pojasa i
tipu sigurnosnog pojasa, odnosno tipu vozila s obzirom na ugradbu sigurnosnog
pojasa, ako zadovoljava zahtjeve sadržane u ovome Pravilniku.
Obrazac certifikata o homologaciji za tip sidrišta sigurnosnog pojasa, odnosno
sigurnosnog pojasa prikazan je u Dodatku 2. Priloga IV., odnosno Dodatku 2.
Priloga VI. a za tip vozila s obzirom na ugradbu sigurnosnih pojasa u Dodatku 4.
Priloga VI.

Članak 5.

Sidrišta sigurnosnog pojasa, sigurnosni pojasi i vozila s obzirom na ugradbu
sigurnosnih pojasa mogu se homologirati te uvoziti i stavljati na tržište ako
zadovoljavaju zahtjeve ovoga Pravilnika.
Iznimno od odredbi ovog Pravilnika, sigurnosni pojasi koje ne zadovoljavaju
zahtjeve Pravilnika mogu se uvoziti i stavljati na tržište kao zamjenski
dijelovi za vozila u uporabi, ako su homologirani prema ranije važećim propisima
koji su se primjenjivali na početku uporabe tih vozila.

Članak 6.

Zavod može ovlastiti pravnu ili fizičku osobu za obavljanje poslova tehničke
službe ako ispunjava sljedeće uvjete:
– da zadovoljava zahtjeve norme HRN EN ISO/IEC 17025 za osposobljenost ispitnih
laboratorija za područje ispitivanja prema zahtjevima ovoga Pravilnika,
– da može dokazati poznavanje metoda i postupaka ispitivanja sadržanih u
Prilozima I., II. III. I VI. ovoga Pravilnika,
– da ima najmanje jednog djelatnika školske spreme VII/1 strojarskoga smjera.

Članak 7.

Odredbe prvog stavka članka 5. ovoga Pravilnika primjenjivat će se od 1. travnja
2007. godine za sva nova vozila koja se prvi put registriraju u Republici
Hrvatskoj.
Za sigurnosne pojase prihvaćaju se homologacije izdane prema Pravilniku ECE R
16.04.

Članak 8.

Ovaj Pravilnik stupa na snagu osmog dana od njegove objave u »Narodnim
novinama«.

Klasa: 011-02/06-03/8
Urbroj: 558-04/4-06-1-AD
Zagreb, 27. prosinca 2006.

Ravnatelj
Državnog zavoda za mjeriteljstvo
**Mirko Vuković, dipl. ing**., v. r.

**PRILOG I.**

1. DEFINICIJE
Za svrhu ovoga Poglavlja:
1.1. »tip vozila s obzirom na sidrišta sigurnosnih pojasa« označava motorna
vozila koja se međusobno ne razlikuju u bitnim obilježjima kao što su:
dimenzije, oblici i materijali sastavnih dijelova strukture vozila ili sjedala
za koja su pričvršćena sidrišta;
1.2. »sidrišta sigurnosnih pojasa« označava dijelove strukture vozila ili
sjedala ili drugih dijelova vozila za koje pojasi moraju biti učvršćeni;
1.3. »vodilica remena« označava napravu koja mijenja položaj remena u odnosu na
korisnika sklopa pojasa;
1.4. »djelotvorno sidrište« označava točku koja se upotrebljava za određivanje,
na dogovoren način u skladu s točkom 4., kuta svakoga dijela sigurnosnoga pojasa
u odnosu na korisnika, to jest točku za koju bi remen trebao biti pričvršćen da
bi se dobio položaj pojasa jednak predviđenu položaju pojasa pri njegovoj
uporabi i koja može, a ne mora biti postojeće sidrište pojasa ovisno o obliku
dijela za pričvršćenje pojasa na mjestu njegova pričvršćenja za sidrište;
1.4.1. na primjer:
1.4.1.1. kad sigurnosni pojas sadržava kruti dio koji je pričvršćen za donje
sidrište i koji je nepomičan ili se može slobodno okretati, djelotvorno sidrište
pojasa za sve položaje namještanja sjedala jest točka u kojoj je remen pojasa
pričvršćen za taj kruti dio;
1. 4.1.2. kad je prekretna vodilica pričvršćena na strukturu vozila ili sjedala,
središnja točka te prekretne vodilice na mjestu gdje remen pojasa izlazi iz nje
na strani korisnika pojasa smatrat će se djelotvornim sidrištem pojasa; remen
pojasa mora biti na pravcu između djelotvornog sidrišta pojasa i korisnika;
1. 4.1.3. kad pojas ide izravno od korisnika do uvlačnika pričvršćenog na
strukturu vozila ili sjedala bez posredne prekretne vodilice, djelotvornim
sidrištem pojasa smatrat će se točka u kojoj kalema os kalema uvlačnika pojasa
siječe ravninu koja prolazi kroz središnju os remena na kalemu;
1.5. »pod« označava donji dio nadogradnje vozila koji povezuje bočne zidove
vozila. Povezano s tim značenjem pod uključuje rebra, utisnute izbočine i druge
elemente ukrućenja čak i ako su ispod poda, kao na primjer uzdužni ili poprečni
profili.
1.6. »sjedalo« označava strukturu koja može, a ne mora biti neodvojiv dio od
strukture vozila, zajedno s opremom, namijenjenu za sjedenje jedne odrasle
osobe, pri tom taj naziv označava pojedinačno sjedalo i dio klupe previđen za
jedno sjedeće mjesto;
1.7. »skupina sjedala« označava sjedalo tipa klupe ili pojedinačna sjedala
smještena jedno uz drugo (to jest tako da su prednja sidrišta jednoga od tih
sjedala u ravnini ili ispred stražnjih sidrišta drugog a u ravnini ili iza
prednjih sidrišta tog istog drugog) koja osiguravaju jedno ili više sjedećih
položaja za odrasle osobe;
1.8. »klupa« označava cijelu strukturu zajedno s opremom, namijenjenu za
najmanje za dva sjedeća mjesta za odrasle osobe;
1.9. »sklopivo sjedalo« označava pomoćno sjedalo namijenjeno za povremenu
uporabu, a koje je uobičajeno preklopljeno naprijed;
1.10. »tip sjedala« označava kategoriju sjedala koja se međusob­no ne razlikuju
u bitnim obilježjima kao što su:
1.10.1. oblik, dimenzije strukture sjedala i materijali od kojih je izrađeno;
1.10.2. tipovi i dimenzije sustava za namještanje i sustavi za učvršćenje;
1.10.3. tip i dimenzije sidrišta pojasa na sjedalu, sidrišta sjedala i
odgovarajući dijelovi strukture vozila;
1.11. »sidrište sjedala« označava sustav pomoću kojega je sjedala kao cjelina
učvršćeno za strukturu vozila, uključujući i tome pripadne dijelove strukture
vozila;
1.12. »sustav za namještanje« označava napravu pomoću koje se dijelovi sjedala
mogu namjestiti u položaj za sjedenje koji odgovara tjelesnoj građi korisnika
sjedala: Ta naprava za namještanje posebno treba omogućiti:
1.12.1. uzdužno namještanje;
1.12.2. vertikalno namještanje;
1.12.3. kutno namještanje;
1.13. »zaštićeni prostor« označava područje čije površine zaslona unutar
zaštićenog prostora ukupno imaju površinu najmanje 800 cm2;
1.14. »zaštitni prostor« označava područje ispred sjedala i koje se nalazi:
– između dviju vodoravnih ravnina od kojih jedna prolazi kroz točku H prema
definiciji u točki 1.17, a druga se nalazi 400 mm iznad te točke;
– između vertikalnih uzdužnih ravnina koje su simetrične u odnosu na točku H i
međusobno udaljene 400 mm;
– iza vertikalne poprečne ravnine koja je 1,3 m ispred točke H.
U bilo kojoj vertikalnoj ravnini površinom zaslona naziva se neprekinuta
površina takva da, kad je udarena kuglom promjera 165 mm u vodoravnom uzdužnom
pravcu koji prolazi kroz bilo koju danu točku na toj površini i kroz središte
kugle, ne postoji u zaštitnom prostoru otvor kroz koji može proći kugla;
1.15. »sustav za pomicanje« označava napravu koja omogućuje da se sjedalo ili
jedan od njegovih dijelova pomakne uzdužno ili zakrene, bez čvrsta međupoložaja,
omogućujući lak pristup putnika prostoru iza odgovarajućeg sjedala;
1.16. »sustav za učvršćenje« označava napravu koja drži sjedalo i njegove
dijelove u bilo kojem položaju uporabe, a uključuje mehanizme kojima se
učvršćuje kako naslon sjedala u odnosu na sjedalo, tako i sjedalo u odnosu na
vozilo;
1.17. »točka H« je referentna točka prema definiciji u točki 1.1. Priloga III.
određena u skladu s postupkom navedenim u tom Prilogu;
1.18. »točka H1« je referentna točka koja odgovara točki H prema definiciji u
točki 1.17, a određena za sve uobičajene položaje uporabe sjedala;
1.19. »točka R« je referentna točka sjedala prema definiciji u točki 1.2.
Priloga III.;
1.20. »referentna crta« je pravac prema definiciji u točki 3.4. Priloga III.;
1.21. »točke L1 i L2« označava donja djelotvorna sidrišta;
1.22. »točka C« je točka smještena 450 mm vertikalno iznad točke R. Međutim, ako
udaljenost S koja je određena u točki 1.2.4 nije manja od 280 mm i ako je
proizvođač odabrao drugu alternativnu formulu BR = 260 mm + 0,8 S, koja je
navedena u točki 4.3.3, tada vertikalni razmak između točaka C i R treba biti
500 mm;
1.23. »kutovi á1 i á2« označava ogovarajuće kutove između vodoravne ravnine i
ravnina koje su okomite na srednju uzdužnu ravninu vozila i koje prolaze kroz
točku H1 i točke L1 i L2.
1.24. »S« je udaljenost u milimetrima djelotvornih gornjih sidrišta pojasa od
referentne ravnine P koja je usporedna sa središnjom uzdužnom ravninom vozila i
koja je određena kako slijedi:
1.24.1. ako je sjedeće mjesto dobro određeno oblikom sjedala, ravnina P je
središnja ravnina toga sjedala,
1.24.2. ako sjedeće mjesto nije dobro određeno:
1.24.2.1. ravnina P za vozačko mjesto jest vertikalna ravnina usporedna sa
srednjom uzdužnom ravninom vozila koja prolazi kroz središte kola upravljača ili
upravljača (guvernala) u njegovom središnjem položaju ako se može namještati,
pri čemu se pretpostavlja da središte leži u ravnini obruča kola upravljača;
1.24.2.2. ravnina P za prednje suvozačevo mjesto simetrična je s onom za
vozačko;
1.24.2.3. ravnina P za stražnje vanjsko sjedeće mjesto ona je ravnina koju je
odredio proizvođač pod uvjetom da su poštovana sljedeća ograničenja za razmak A
između srednje uzdužne ravnine vozila i ravnine P:
A 200 mm ako je klupa konstruirana samo za dva put­nika,
A 300 mm ako je klupa konstruirana za više od dva putnika.
2. OPĆI ZAHTJEVI
2.1. Sidrišta za sigurnosne pojase moraju biti konstruirana, izrađene i ugrađena
tako:
2.1.1. da omogućuju ugradbu prikladnoga sigurnosnog pojasa. Sidrišta prednjih
vanjskih sjedala moraju omogućivati uporabu pojasa koji sadržavaju uvlačnik i
prekretnu vodilicu na gornjem sidrištu, uzimajući posebno u obzir značajke
čvrstoće sidrišta, osim ako proizvođač isporučuje vozilo opremljeno drugim
tipovima pojasa koji sadrže uvlačnike. Ako su sidrišta prikladna samo za
određene tipove pojasa, ti se tipovi moraju navesti u obrascu navedenom u
Dodatku 1. Priloga V.;
2.1.2. da smanjuju na najmanju mjeru opasnost od iskliznuća pojasa kad se pojas
pravilno upotrebljava;
2.1.3. da smanjuju na najmanju mjeru opasnost od oštećenja remena kod dodira s
oštrim krutim dijelovima strukture vozila ili sjedala.
2.1.4. da u uobičajenim uvjetima uporabe vozilo može zadovoljavati zahtjeve
ovoga Poglavlja;
2.1.5. da se specifikacije ovog Pravilnika primjenjuju se na sidrišta u
djelotvornom položaju držanja kad sidrišta zauzimaju različite položaje da bi
omogućili osobama ući u vozilo te da bi držali osobe.
3. NAJMANJI BROJ SIDRIŠTA POJASA
3.1. Prednja sjedala moraju biti opremljena s dva donja i jednim gornjim
sidrištem. Međutim, dva donja sidrišta smatrat će se dovoljnim za prednja
središnja sjedala, ako su ugrađena, kad nema drugih prednjih sjedala a
vjetrobransko staklo smješteno je izvan referentnog područja određena u prilogu
II. Pravilnika 112. Vjetrobransko staklo smatra se dijelom referentnog područja
za sidrišta ako je u stanju biti u statičkome dodiru s napravom za ispitivanje u
skladu s metodom opisanom u Prilogu II. Pravilnika TPV 112 o unutrašnjoj
opremljenosti motornih vozila.
3.2. Na vanjskim sjedalima moraju biti ugrađena dva donja i jedno gornje
sidrište.
3.3. Najmanje dva donja sidrišta moraju biti ugrađena na svim drugim naprijed
okrenutim sjedalima, s iznimkom sklopivih sjedala za koja se ne zahtijevaju
sidrišta.
3.4. Ako je vozilo opremljeno sidrištima za sklopiva sjedala, sidrišta moraju
zadovoljavati zahtjeve ovoga Poglavlja.
4. POLOŽAJ SIGURNOSNIH POJASA (vidi sliku 1. u Prilogu II.)
4.1. Općenito
4.1.1. Sidrišta pojasa za svaki pojedini pojas mogu se u cijelosti pričvrstiti
na strukturu vozila, strukturu sjedala ili kojega drugog dijela vozila ili se
mogu raspodijeliti između tih različitih položaja.
4.1.2. Isto sidrište može se upotrijebiti za pričvršćenje krajeva dvaju
susjednih pojasa pod uvjetom da su zadovoljeni zahtjevi za ispitivanje.
4.2. Položaj djelotvornih donjih sidrišta
4.2.1. Kutovi á1 i á2 moraju biti između 30° i 80° u svim uobičajenim položajima
uporabe sjedala.
4.2.2. Kad su klupe sa stražnjim sjedalima i namjestiva sjedala opremljena
sustavom za namještanje određenim u točki 1.12 i kutovi njihovih naslona manji
od 20° (vidi sliku 1. u Prilogu II.), kutovi á1 i á2 mogu biti manji od
najmanjih vrijednosti propisanih u točki 4.2.1 pod uvjetom da nisu manji od 20°
u bilo kojem položaju uobičajene uporabe sjedala.
4.2.3.. Razmak između dviju vertikalnih ravnina usporednih sa središnjom
uzdužnom ravninom sjedala i koje prolaze kroz oba djelotvorna sidrišta L1 i L2
istoga pojasa ne smije biti manji od 350 mm. Središnja uzdužna ravnina sjedala
treba prolaziti između točaka L1 i L2 najmanje 120 mm od tih točaka.
4.3. Položaj djelotvornih gornjih sidrišta (vidi sliku 2. u Prilogu II.),
4.3.1. Ako se upotrebljava vodilica remena ili slična naprava koja utječe na
smještaj djelotvornih gornjih sidrišta, taj smještaj treba odrediti na
uobičajeni način uzimajući u obzir položaj sidrišta kad uzdužna središnja crta
remena prolazi kroz točku J1, koja je određena postupno iz točke R sljedećim
trima odsječcima:
– RZ: koji je odsječak referentne crte duljine 530 mm izmjeren od točke R prema
gore
– ZX, koji je odsječak duljine 120 mm okomit na srednju uzdužnu ravninu vozila
izmjeren od točke Z u pravcu sidrišta
– XJ1, koji je odsječak duljine 60 mm okomit na ravninu određenu odsječcima RZ i
ZX izmjeren od točke X prema naprijed.
Točka J2 određena je simetrično točki J1 s obzirom na uzdužnu vertikalnu ravninu
koja prolazi kroz referentnu crtu (određenu u točki 1.20) lutke smještene u
odgovarajuće sjedalo.
4.3.2. Djelotvorno gornje sidrište pojasa mora ležati ispod ravnine FN koja je
okomita na središnju uzdužnu ravninu sjedala i koja s referentnom crtom čini kut
od 65°. Taj kut može biti smanjen na 60° za stražnja sjedala. Ravnina FN mora
biti tako smještena da presijeca referentnu crtu u točki D, tako da je DR = 315
mm + 1,8 S. Međutim, ako je S 200 mm, tada je DR = 675 mm.
4.3.3. Djelotvorno gornje sidrište pojasa mora ležati iza ravnine FK koja
prolazi okomito na središnju uzdužnu ravninu sjedala i presijeca referentnu crtu
pod kutom od 120° u točki B, tako da je BR = 260 mm + S. Ako je S 280 mm,
proizvođač može, po vlastitoj volji, upotrijebiti izraz BR = 260 mm + 0,8 S.
4.3.4. Vrijednost S ne smije biti manja od 140 mm.
4.3.5. Djelotvorno gornje sidrište pojasa mora se smjestiti iza vertikalne
ravnine koja je okomita na središnju uzdužnu ravninu vozila i prolazi kroz točku
R, kako je prikazano na slici u Prilogu II.
4.3.6. Djelotvorno gornje sidrište pojasa mora se smjestiti iznad vodoravne
ravnine koja prolazi kroz točku C određenu u točki 1.22.
4.3.7. Uz gornje sidrište pojasa spomenuto u točki 4.3.1. mogu se ugraditi i
druga djelotvorna gornja sidrišta ako je zadovoljen jedan od sljedećih uvjeta:
4.3.7.1. dodatna sidrišta zadovoljavaju zahtjeve u točkama 4.3.1. do 4.3.6;
4.3.7.2. dodatna sidrišta mogu se upotrijebiti bez pomoći alata, zadovoljavati
zahtjeve u točkama 4.3.5 i 4.3.6 i nalaziti se u jednom od područja određenih
pomicanjem područja prikazana na slici 1. u Prilogu II. za 80 mm prema gore ili
prema dolje u vertikalnom smjeru;
4.3.7.3. sidrište (sidrišta) je (su) namijenjeno (namijenjena) za zatezanje
pojasa tipa H i zadovoljava (zadovoljavaju) zahtjeve navedene u točki 4.3.6 ako
leži (leže) iza poprečne ravnine koja prolazi kroz referentnu crtu i smješteno
je (smještena su):
4.3.7.3.1. kad postoji jedno sidrište, u području koje je zajedničko dvama
diedrima (prostornim kutovima) određenim vertikalnim pravcima koji prolaze kroz
točke J1 i J2 određene u točki 4.3.1 i čiji su vodoravni presjeci prikazani na
slici 2. u Prilogu II.;
4.3.7.3.2. ako postoje dva sidrišta, u odgovarajućem diedru od gore dva
navedena, pod uvjetom da ni jedno od sidrišta nije udaljeno za više od 50 mm od
zrcalno simetričnog položaja drugog sidrišta oko ravnine P (određene u točki
1.24) razmatranog sjedala.
5. ČVRSTOĆA SIDRIŠTA
5.1. Sva sidrišta moraju biti sposobna podnijeti ispitivanja propisana točkama
6.3 i 6.4. Trajna deformacija, uključujući djelomičan lom sidrišta ili okolnoga
područja ne predstavlja loš ishod, ako izdrži zahtijevanu silu propisano
vrijeme. Tijekom ispitivanja moraju se poštovati najmanje udaljenosti
djelotvornih donjih sidrišta pojasa propisane u točki 4.2.3 i zahtjevi navedeni
u točkama 4.3.6 i 4.3.7 za djelotvorna gornja sidrišta.
5.2. U vozilima u kojima se upotrebljavaju takve naprave za pomicanje i sustavi
za učvršćenje koji omogućuju putnicima na svim sjedalima izlaženje iz vozila
moraju nakon prestanka djelovanja vučne sile još uvijek biti upravljive rukom.
5.3. Dimenzije provrta s navojem sidrišta
Provrti s navojem na sidrištima moraju biti 7/16-20 UNF 2 tipa B u skladu s
ISO/TR 1417.
5.4. Ako je proizvođač opremio vozilo sigurnosnim pojasima koji su pričvršćeni
za sva sidrišta propisana za određeno sjedalo, ta sidrišta ne trebaju
zadovoljavat zahtjeve u točki 4.3 pod uvjetom da zadovoljavaju druge zahtjeve
ovoga Poglavlja. Međutim, zahtjev naveden u točki 5.3 ne primjenjuje na dodatna
sidrišta koja zadovoljavaju uvjet određen u točki 4.3.7.3.
5.5. Mora biti moguće odvojiti sigurnosni pojas od sidrišta bez oštećenja
sidrišta.
6. ISPITIVANJA
6.1. Općenito
6.1.1. Uz uvjet primjene odredaba točke 6.2. i na zahtjev proizvođača:
6.1.1.1. ispitivanja se mogu obaviti na strukturi vozila ili na u cijelosti
dovršenom vozilu;
6.1.1.2. prozori i vrata mogu a ne moraju biti ugrađeni i/ili zatvoreni;
6.1.1.3. može se ugraditi svaki uobičajeno predviđeni sastavni dio koji može
pridonijeti čvrstoći strukture.
6.1.2. Sjedala moraju se ugraditi i smjestiti u položaj za vožnju ili uporabu
koji je odabrala tehnička služba odgovorna homologacijska ispitivanja, a koji je
najnepovoljniji s obzirom na čvrstoću sustava.
Položaj sjedala mora se navesti u izvještaju o ispitivanju. Naslon sjedala, ako
se njegov nagib može namještati, treba učvrstiti u položaj prema podacima
proizvođača ili, u nedostatku takvih podataka, u položaj koji odgovara
djelotvornomu kutu naslona sjedala koji je što je moguće bliži 15°, odnosno 25°
za četverocikl.
6.2. Pričvršćenje vozila
6.2.1. Metoda upotrijebljena za pričvršćenje vozila tijekom ispitivanja ne smije
biti takva da pojačava sidrišta pojasa ili područja oko sidrišta ili da smanjuje
uobičajenu deformaciju strukture.
6.2.2. Naprava za pričvršćenje smatrat će se zadovoljavajućom ako nema učinaka
na područje koje se proteže preko širine strukture i ako su vozilo ili struktura
blokirani ili učvršćeni na udaljenosti ne manjoj od 500 mm ispred sidrišta koje
se ispituje i držani ili učvršćeni na udaljenosti ne manjoj od 300 mm iza tog
sidrišta.
6.2.3. Preporučuje se da struktura leži na potpornjima izravno ispod osovina
kotača ili, ako to nije moguće, izravno ispod točaka pričvršćenja ovjesa.
6.3. Opći zahtjevi za ispitivanja
6.3.1. Sva sidrišta pojasa iste skupine sjedala moraju se ispitati istodobno.
6.3.2. Vučna sila mora djelovati prema naprijed pod kutom od 10° ± 5° iznad
vodoravne ravnine usporedne sa središnjom uzdužnom ravninom vozila.
6.3.3. Opterećenje mora se postići što je brže moguće. Sidrišta moraju izdržati
propisano opterećenje manje od 0,2 s.
6.3.4. Vučne naprave koje se upotrebljavaju pri ispitivanjima prikazane su u
točki 6.4. Priloga IV.
6.3.5. Sidrišta za sjedala na koja su ugrađena gornja sidrišta moraju se
ispitati pod sljedećim uvjetima:
6.3.5.1. Prednja vanjska sjedala:
Sidrišta pojasa trebaju se podvrgnuti ispitivanju propisanom u točki 6.4.1, pri
kojemu se sile na njih primjenjuju pomoću naprave koja reproducira geometriju
sigurnosnoga pojasa s tri točke opremljenog uvlačnikom ili prekretnom vodilicom
na gornjemu sidrištu.
K tomu, ako je broj sidrišta veći od propisana u točki 3., ta se sidrišta moraju
podvrgnuti ispitivanju propisanom u točki 6.4.5, pri kojemu se sile prenose na
sidrišta pomoću naprave koja reproducira geometriju tipa sigurnosnoga pojasa
kakav se predviđa pričvrstiti na ta sidrišta.
6.3.5.1.1. Kad uvlačnik nije pričvršćen na vanjsko donje sidrište koje mora biti
predviđeno, ili kad je uvlačnik pričvršćen na gornje sidrište, donja sidrišta
pojasa moraju se također podvrgnuti ispitivanju propisanu u točki 6.4.3.
6.3.5.1.2. U gore navedenom slučaju, ispitivanja propisana u točkama 6.4.1 i
6.4.3 mogu se obaviti na dvije različite strukture ako to zahtijeva proizvođač.
6.3.5.2. Stražnja vanjska sjedala i/ili središnja sjedala:
Sidrišta moraju se podvrgnuti ispitivanju propisanom u točki 6.4.2, pri kojemu
se sile na njih prenose pomoću naprave koja reproducira geometriju sigurnosnoga
pojasa s tri točke bez uvlačnika te ispitivanju propisanom u točki 6.4.3, pri
kojemu se sile na dva donja sidrišta prenose pomoću naprave koja reproducira
geometriju trbušnog pojasa. Ta dva ispitivanja mogu se obaviti na dvije
različite strukture ako to zahtijeva proizvođač.
6.3.5.3. Kao odstupanje od zahtjeva u točkama 6.3.5.1 i 6.3.5.2, kad proizvođač
isporučuje svoje vozilo opremljeno sigurnosnim pojasima s uvlačnicima,
odgovarajuća sidrišta moraju se podvrgnuti ispitivanju pri kojemu se sile na
njih prenose pomoću naprave koja reproducira geometriju pojasa za koji (koja) se
sidrišta moraju homologirati kao tip sastavnog dijela.
6.3.6. Kad gornja sidrišta pojasa nisu predviđena za vanjska sjedala i za
središnja sjedala, donja sidrišta moraju se podvrgnuti ispitivanju propisanu u
točki 6.4.3, pri kojemu se sile na ta sidrišta prenose pomoću naprave koja
reproducira geometriju trbušnog pojasa.
6.3.7. Ako je vozilo konstruirano za prihvaćanje drugih naprava koje ne
omogućuju da se remeni mogu pričvrstiti na sidrišta izravno bez posredovanja
kolotura, itd. ili ako zahtijevaju dodatna sidrišta uz ona navedena u točki 3.,
sigurnosni pojas ili sklop od čelične užadi, kolotura, itd. koji čine opremu
sigurnosnoga pojasa moraju se pričvrstiti pomoću takve naprave na sidrišta u
vozilu, a ta sidrišta, prema potrebi, podvrgnuti ispitivanjima propisanim u
točki 6.4.
6.3.8. Može se upotrijebiti metoda ispitivanja drukčija od onih propisanih u
točki 6.3, ali se mora dokazati o njezina istovrijednost.
6.4. Posebni zahtjevi za ispitivanja koja je obavljaju na vozilima čija masa u
neopterećenu stanju nije veća od 400 kg (1) (ili 550 kg ako su vozila predviđena
za prijevoz robe)
6.4.1. Ispitivanje izvedbe pojasa s tri točke koji sadržava uvlačnik s
prekretnom vodilicom pričvršćenom na gornjem sidrištu
6.4.1.1. Posebna prekretna vodilica za čelično uže ili remen sa svojstvima
prikladnim za prijenos sila s vučne naprave, ili prekretna vodilica koju je
dostavio proizvođač, trebaju se postaviti na gornja sidrišta.
6.4.1.2. Ispitnim opterećenjem od 675 daN ± 20 daN treba djelovati na vučnu
napravu (vidi sliku 2. u Prilogu IV.) koja je pričvršćena na sidrišta pojasa
pomoću naprave koja reproducira geometriju gornjeg dijagonalnog remena toga
pojasa.
6.4.1.3. Istodobno djeluje se vučnom silom 675 daN ± 20 daN na vučnu napravu
(vidi sliku 2. u Prilogu IV.) koja je pričvršćena na dva donja sidrišta.
6.4.2. Ispitivanje izvedbe pojasa s tri točke bez uvlačnika ili s uvlačnikom
pričvršćenim na gornjemu sidrištu
6.4.2.1. Ispitnim opterećenjem od 675 daN ± 20 daN treba djelovati na vučnu
napravu (vidi sliku 2. u Prilogu IV.) koja je pričvršćena na gornje sidrište i
suprotno donje sidrište za isti pojas, pomoću uvlačnika pričvršćenog na gornje
sidrište ako je takvu napravu isporučio proizvođač.
6.4.2.2. Istodobno djeluje se vučnom silom 675 daN ± 20 daN na vučnu napravu
(vidi sliku 1. u Prilogu IV.) koja je pričvršćena na donja sidrišta.
6.4.3. Ispitivanje izvedbe trbušnog pojasa
6.4.3.1. Ispitnim opterećenjem od 1 110 daN ± 20 daN treba djelovati na vučnu
napravu (vidi sliku 1. u Prilogu IV.) koja je pričvršćena na dva donja sidrišta.
6.4.4. Ispitivanje sidrišta pojasa smještenih u cijelosti u strukturu sjedala
ili raspodijeljenih između strukture vozila i strukture sjedala
6.4.4.1. Ovisno o slučaju, ispitivanja navedena u točkama 6.4.1, 6.4.2. i 6.4.3.
moraju se obaviti tako da svako sjedalo i svaka skupina sjedala bude istodobno
opterećena silom koja je niže navedena.
6.4.4.2. Osim sile navedene u točkama 6.4.1, 6.4.2. i 6.4.3, treba se djelovati
u težište sjedala uzdužnom i vodoravnom silom deset puta većom od težine
cjelokupnog sjedala.
6.4.5. Ispitivanje izvedbe pojasa posebnoga tipa
6.4.5.1. Ispitnim opterećenjem od 675 daN ± 20 daN treba djelovati na vučnu
napravu (vidi sliku 2. u Prilogu IV.) koja je pričvršćena na sidrišta
sigurnosnog pojasa toga tipa pomoću naprave koja reproducira geometriju gornjeg
dijagonalnog remena ili remenja.
6.4.5.2. Istodobno djeluje se vučnom silom 675 daN ± 20 daN na vučnu napravu
(vidi sliku 3. u Prilogu IV.) koja je pričvršćena na dva donja sidrišta.
6.5. Posebni zahtjevi za ispitivanja koja se obavljaju na vozilima čija
neopterećena masa nije veća od 400 kg (ili 550 kg ako su vozila predviđena za
prijevoz robe).
Primjenjuju se zahtjevi navedeni u Prilogu I. Pravilnika TPV 119 za posebne
metode ispitivanja sidrišta sigurnosnih pojasa za motorna vozila kategorije M1.
7. PROVJERAVANJE NAKON ISPITIVANJA
Nakon ispitivanja mora se zabilježiti svako oštećenje na sidrištima i
strukturama koje su podnosile opterećenje pri ispitivanjima.

**PRILOG II.**

*Slika 1*PODRUČJA SMJEŠTAJA DJELOTVORNIH SIDRIŠTA POJASA

![](dodatni/350794.GIF)

*Slika 2.*DJELOTVORNA GORNJA SIDRIŠTA U SKLADU S TOČKOM 4.3.7.3. IZ PRILOGA I.

![](dodatni/350795.GIF)

**PRILOG III.**
POSTUPAK ODREĐIVANJA POLOŽAJA TOČKE H I STVARNOGA KUTA NASLONA SJEDALA TE
PROVJERE NJIHOVE VEZE S POLOŽAJEM TOČKE R I PREDVIĐENOG KUTA NASLONA SJEDALA

1. DEFINICIJE
1.1 Točka H koja prikazuje položaj osobe koja sjedi u prostoru za putnike,
presjecište je u uzdužnoj uspravnoj ravnini teoretske osi okretanja noga u
odnosu na torzo ljudskoga tijela, koje je predstavljeno lutkom opisanom u točki
3.
1.2 Točka R ili »referentna točka položaja za sjedenje« referentna je točka koju
je odredio proizvođač i koja:
1.2.1 ima koordinate određene u odnosu na strukturu vozila;
1.2.2 odgovara teoretskome položaju okretanja torza u odnosu na noge (točka H)
za najniži i prema natrag krajnji uobičajeni položaj u vožnji ili uporabni
položaj koji je odredio proizvođač za svaki sjedeći položaj.
1.3 »Kut naslona sjedala« je nagib naslona sjedala u odnosu na vertikalu.
1.4 »Stvarni kut naslona sjedala« je kut koji pravi vertikalna crta kroz točku H
u odnosu na referentnu crtu torza ljudskoga tijela koje je predstavljeno lutkom
opisanom u točki 3.
1.5 »Predviđeni kut naslona sjedala« je kut koji je propisao proizvođač vozila,
i koji:
1.5.1 određuje kut naslona sjedala za najniži i prema natrag krajnji uobičajeni
položaj u vožnji ili uporabni položaj koji je odredio proizvođač za svaki
sjedeći položaj;
1.5.2 čine okomica i referentna središnja crta torza prave u točki R i
1.5.3 teoretski odgovara stvarnomu kutu naslona sjedala.
2. ODREĐIVANJA TOČAKA H I STVARNIH KUTOVA NASLONA SJEDALA
2.1 Točka H i stvarni kut naslona sjedala moraju se odrediti za svako sjedalo
koje je predvidio proizvođač vozila. Ako se sjedala u istome redu mogu smatrati
sličnim (sjedeća klupa, istovrsna sjedala itd.), samo jedna točka H i jedan
stvarni kut naslona određuju se za svaki red sjedala, s lutkom opisanom u točki
3. postavljenoj na mjesto koje se smatra reprezentativnim za taj red. To mjesto
treba biti:
2.1.1 u slučaju prednjeg reda, vozačko sjedalo;
2.1.2 u slučaju stražnjeg reda (ili stražnjih redova), vanjsko sjedalo.
2.2 Kad treba odrediti točku H i stvarni kut naslona sjedala, sjedalo o kojemu
je riječ postavlja se u prema natrag krajnji uobičajeni uporabni položaj koji je
odredio proizvođač. Ako je naslon namjestiv, učvršćuje se u položaju koji je
propisao proizvođač ili, kad ne postoji takav podatak, na način tako da stvarni
kut naslona sjedala bude između 250 i 150.
3. ZNAČAJKE LUTKE
3.1 Upotrebljava se trodimenzionalna lutka mase i oblika koji odgovaraju
odrasloj osobi srednje visine. Takva je lutka prikazana na slikama 1. i 2.
Dodatka ovoga Priloga.
3.2 Lutka se sastoji od:
3.2.1 dva dijela, od kojih jedan koji predstavlja leđa, a drugi zdjelicu,
okretna oko osi koja predstavlja os okretanja torza u odnosu na bedra.
Presjecište te osi i boka lutke određuje točku H te lutke;
3.2.2 dva dijela koji predstavljaju noge i koji su zglobovima okretno spojeni na
dijelove koji predstavljaju zdjelicu;
3.2.3 dva dijela koji predstavljaju stopala i koji su zglobovima koji
predstavljaju gležnjeve spojeni s nogama;
3.2.4 osim toga, na dio koji predstavlja zdjelicu postavlja se libela kojom se
omogućuje provjera njezine poprečne usmjerenosti.
3.3 Utezi koji predstavljaju težine dijelova tijela postavljaju se u
odgovarajućim točkama koje odgovaraju odgovarajućim težištima, tako da se dobije
ukupna masu lutke od približno 75,6 kg. Pojedinosti o težinama različitih utega
dani su u tablici na slici 2. u Dodatku.
3.4 Referentnu crtu torza lutke predstavlja pravac koji prolazi kroz spoj noge i
zdjelice i teoe i teoretski ata i prsnog koša (vidi sliku 1. u Dodatku).
4. NAMJEŠTANJE LUTKE
Trodimenzionalna lutka namješta se na sljedeći način:
4.1 vozilo treba postaviti na vodoravnu ravninu i prilagoditi sjedala kako je
opisano u točki 2.2;
4.2 sjedalo koje se ispituje treba prekriti komadom tkanine kako bi se omogućilo
ispravno namještanje lutke;
4.3 lutku treba postaviti na odgovarajuće mjesto tako da joj je os okretanja
okomita na središnju uzdužnu ravninu vozila;
4.4 stopala lutke trebaju se namjestiti ovako:
4.4.1 kad je lutka na prednjim sjedalima, ona mora biti postavljena tako da je
libela za provjeru poprečnog usmjerenja sjedala dovedena u horizontalu,
4.4.2 kad je lutka na stražnjim sjedalima, njezina stopala moraju se postaviti
tako da što je više moguće dodiruju prednja sjedala. Ako se nakon toga stopala
oslanjaju na dijelove poda koji ima različite razine, stopalo koje prvo dotakne
prednje sjedalo služi kao referentno, a drugo stopalo treba prilagoditi tako da
libela koja omogućuje provjeru poprečnog usmjerenja sjedala bude dovedena u
horizontalu,
4.4.3 ako se točka H određuje za središnje sjedalo, stopala se stavljaju na obje
strane tunela;
4.5 utege treba staviti na bedra, libelu za provjeru poprečnog usmjerenja
sjedala dovesti u horizontalu i postaviti utege na dio koji predstavlja sjednu
plohu lutke;
4.6 lutku mora biti odmaknuti od naslona sjedala pomoću šipke koja spaja koljena
te njezina leđa nagnuti prema naprijed. Lutku treba ponovno postaviti na sjedalo
guranjem prema natrag na njezinu sjedalu do pojave otpora, a nakon toga njezina
leđa nagnuti unatrag dok se ne oslone na naslon sjedala;
4.7 vodoravnom silom približno 10 ± 1 daN treba djelovati na lutku dva puta.
Smjer i točka hvatišta sile prikazani su crnom strelicom na slici 2. u Dodatku;
4.8 nakon toga treba postaviti utege na lijevu i desnu stranu te nakon toga
utege torza. Poprečna libela lutke mora se držati u vodoravnome položaju;
4.9 držeći poprečnu libelu lutke u vodoravnome položaju, leđa treba naginjati
prema naprijed dok utezi torza ne budu iznad točke H, kako bi se uklonilo svako
trenje s naslonom sjedala;
4.10 nakon toga leđa treba blago pomicati prema natrag kako bi se dovršila
radnja namještanja. Poprečna libela lutke mora biti u vodoravnome položaju. Ako
nije, gore opisani postupak treba ponoviti.
5. REZULTATI
5.1 Nakon što se lutka jednom namjesti u skladu s točkom 4., za točku H i
stvarni kut naslona sjedala o kojem je riječ određuju se s točkom H i kutom
nagiba referentne crte torza lutke.
5.2 Koordinate točke H u odnosu na tri uzajamno okomite ravnine i stvarni kut
naslona sjedala moraju se izmjeriti radi usporedbe s podacima koje je dostavio
proizvođač vozila.
6. PROVJERA RELATIVNOG POLOŽAJA TOČAKA R I H I OMJERA IZMEĐU PREDVIĐENOG KUTA I
STVARNOGA KUTA NASLONA SJEDALA
6.1 Rezultati mjerenja provedenih u skladu s točkom 5.2 za točku H i stvarni kut
naslona sjedala uspoređuju se s koordinatama točke R i predviđenog kuta naslona
sjedala koje je dao proizvođač vozila.
6.2 Provjera relativnog položaja točaka H i R te odnosa između predviđenog kuta
i stvarnoga kuta naslona sjedala smatra se zadovoljavajućom za odgovarajući
sjedeći položaj ako točka H, određena njezinim koordinatama, leži u kvadratu
stranice 50 mm sa središtem u točki R i ako stvarni kut naslona sjedala ne
odstupa više od 50 od predviđenoga kuta.
6.2.1 Ako su ti uvjeti ispunjeni, točka R i predviđeni kut naslona sjedala
upotrebljavaju se za ispitivanje i, ako je potrebno, lutku treba prilagoditi
tako da se točka H podudara s točkom R te da se stvarni kut naslona sjedala
podudara s predviđenim kutom.
6.3 Ako točka H ili stvarni kut naslona sjedala ne zadovoljavaju zahtjeve iz
točke 6.2, točku H ili stvarni kut naslona sjedala treba dodatno odrediti još
dva puta (ukupno tri puta). Ako rezultati dviju od te tri radnje zadovoljavaju
zahtjeve, za rezultat ispitivanja smatra se da zadovoljava.
6.4 Ako rezultati posljednja dva od tri ispitivanja ne zadovoljavaju zahtjeve iz
točke 6.2, za rezultat ispitivanja smatra se da ne zadovoljava.
6.5 Ako nastane stanje opisano u točki 6.4, ili ako nije moguća provjera jer
proizvođač vozila nije dostavio podatke za položaj točke R ili za predviđeni kut
naslona sjedala, srednja vrijednost rezultata ta tri ispitivanja može se
upotrijebiti i smatrati upotrebljivom u svim slučajevima gdje se točka R ili
predviđeni kut naslona sjedala navodi u ovome Poglavlju.

DODATAK

*Slika 1.*
SASTAVNI DIJELOVI TRODIMENZIONALNE LUTKE

![](dodatni/350796.GIF)

*Slika 2.*DIMENZIJE I MASA LUTKE

![](dodatni/350797.GIF)

**PRILOG IV.**
VUČNA NAPRAVA

*Slika 1.*

![](dodatni/350798.GIF)

*Slika 2.*

![](dodatni/350799.GIF)

*Slika 3.*

![](dodatni/350800.GIF)

**PRILOG V.**
DODATAK 1.

Opisni dokument s obzirom na sidrišta sigurnosnih pojasa za tip
mopeda na tri kotača, tricikla ili četverocikla s nadogradnjom

(treba priložiti uz zahtjev za homologaciju tipa sastavnog dijela ako je
podnesen odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):………………….

Zahtjev za homologaciju tipa sastavnog dijela za sidrišta
sigurnosnih pojasa za tip mopeda na tri kotača, tricikla ili četverocikla s
nadogradnjom mora sadržavati podatke navedene u Dijelu A Priloga II. Pravilnika
o homologaciji tipa motornih vozila na dva ili tri kotača:
0.1,
0.2,
0.4 do 0.6;
i u Dijelu C, u točkama:
2.7 do 2.7.5.2,
2.10 do 2.10.5.

DODATAK  2.

Certifikat o homologaciji tipa sastavnog
dijela s obzirom na sidrišta sigurnosnih pojasa za tip mopeda na tri kotača,
tricikla ili četverocikla s nadogradnjom

Naziv tijela nadležnog za homologaciju

Izvještaj o ispitivanju br.: .............. Tehničke službe:
.............. Datum: .....................

Homologacija tipa sastavnog dijela br.:
..............................................
Izmjena ili dopuna br.:
.......................................................................
1. Marka ili trgovačka oznaka mopeda na tri kotača/tricikla/četverocik-
    la (1):
.............................................................................................
2. Tip mopeda na tri kotača/tricikla/četverocikla (1):
...........................
3. Naziv i adresa proizvođača vozila:
.................................................
4. Ako je potrebno, ime i adresa ovlaštenoga predstavnika proizvođača
5. Moped na tri kotača/tricikl/četverocikl (1) dostavljen na ispitivanje
da-
    na:………….................................................................................
6. Homologacija tipa sastavnog dijela je dodijeljena/odbijena (1).........
7. Mjesto:
........................................................................................
8. Datum:
.........................................................................................
9. Potpis:
.........................................................................................

\_\_\_\_\_\_
(1) Prekrižiti što se ne primjenjuje.enjuje.

**PR.**

ZAHTJEVI ZA SIGURNOSNE POJASE
1. Primjenjuju se zahtjevi za vozila kategorija M1 navedeni u Pravilniku TPV
131.
2. Međutim, kao odstupanje od zahtjeva za ugradbu navedenih u točki 3. Priloga
I. tog Pravilnika, vozila čija neopterećena masa nije veća od 400 kg (ili 500 kg
ako su namijenjena za prijevoz robe) mogu biti opremljena pojasima ili sustavima
za držanje koji sadrže pojase koji imaju sljedeće konfiguracije:
2.1. na vanjskim sjedalima, trbušne i dijagonalne pojase s uvlačnicima ili bez
njih;
2.2. na središnjim sjedalima, trbušne ili dijagonalne pojase s uvlačnicima ili
bez njih.

DODATAK 1.

Opisni dokument s obzirom na tip sigurnosnog pojasa previđenog za mopede na tri
kotača, tricikle ili četverocikle s nadogradnjom

(treba priložiti uz zahtjev za homologaciju tipa sastavnog dijela ako je
podnesen odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):………………….

Zahtjev za homologaciju tipa sastavnog dijela za tip
sigurnosnog pojasa predviđenog za mopede na tri kotača, tricikle ili
četverocikla s nadogradnjom mora sadržavati podatke navedene u Dijelu A Priloga
II. Pravilnika o homologaciji tipa motornih vozila na dva ili tri kotača, u
točkama:
0.1,
0.2,
0.4 do 0.6;
i u Dijelu C, u točkama:
2.9.1.

DODATAK 2.

Certifikat o homologaciji tipa sastavnog dijela za tip sigurnosnog pojasa
previđenog za mopede na tri kotača, tricikle ili četverocikle s nadogradnjom

Naziv tijela nadležnog za homologaciju

Izvještaj o ispitivanju br.: .............. Tehničke službe:
.............. Datum: .....................

Homologacija tipa sastavnog dijela br.:
...............................................
Izmjena ili dopuna br.:
.........................................................................
1. Marka ili trgovačka oznaka sigurnosnog pojasa: ..............................
2. Tip sigurnosnog pojasa:
..................................................................
3. Naziv i adresa proizvođača vozila:
...................................................
4. Ako je potrebno, ime i adresa ovlaštenoga predstavnika proizvođača
5. Sigurnosni pojas dostavljen na ispitivanje dana:………….................
6. Homologacija tipa sastavnog dijela je dodijeljena/odbijena (1)...........
7. Mjesto:
..........................................................................................
8. Datum:
...........................................................................................
9. Potpis:
...........................................................................................

\_\_\_\_\_\_
(1) Prekrižiti što se ne primjenjuje.

DODATAK 3.

Opisni dokument s obzirom na ugradbu sigurnosnih pojasa na tip mopeda na tri
kotača, tricikla ili četverocikla s nadogradnjom

(treba priložiti uz zahtjev za homologaciju tipa sastavnog dijela ako j podnesen
odvojeno od zahtjeva za homologaciju tipa vozila)

Broj narudžbe (određuje podnositelj zahtjeva):………………….

Zahtjev za homologaciju tipa sastavnog dijela za ugradbu
sigurnosnih pojasa na tip mopeda na tri kotača, tricikla ili četverocikla s
nadogradnjom mora sadržavati podatke navedene u Dijelu A Priloga II. Pravilnika
o homologaciji tipa motornih vozila na dva ili tri kotača, u točkama:
0.1,
0.2,
0.4 do 0.6;
i u Dijelu C, u točkama:
2.9.1,
2.10 do 2.10.5.

DODATAK 4.

Certifikat o homologaciji tipa sastavnog dijela s obzirom na ugradbu sigurnosnih
pojasa na tip mopeda na tri kotača, tricikla ili četverocikla s nadogradnjom

Naziv tijela nadležnog za homologaciju

Izvještaj o ispitivanju br.: .............. Tehničke službe:
.............. Datum: .....................

Homologacija tipa sastavnog dijela br.:
...............................................
Izmjena ili dopuna br.:
........................................................................
1. Marka ili trgovačka oznaka mopeda na tri kotača/tricikla/četverocik-
    la (1):
..............................................................................................
2. Tip mopeda na tri kotača/tricikla/četverocikla (1):
............................
3. Naziv i adresa proizvođača vozila:
..................................................
4. Ako je potrebno, ime i adresa ovlaštenoga predstavnika proizvođa-
    ča
..................................................................................................
5. Moped na tri kotača/tricikl/četverocikl (1) dostavljen na ispitivanje
da-
    na:…………....................................................................................
6. Homologacija tipa sastavnog dijela je dodijeljena/odbijena (1)............
7. Mjesto:
...........................................................................................
8. Datum:
............................................................................................
9. Potpis:
.............................................................................................

\_\_\_\_\_\_
(1) Prekrižiti što se ne primjenjuje.

Pravilnik, NN 12/2007-543
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)